laion/Wikipedia-Exotic huggingface dataset:
Elektrėnai omavalitsus

Elektrėnai omavalitsus (leedu keeles Elektrėnų savivaldybė) on 1. järgu haldusüksus Leedus endise Vilniuse maakonna aladel. Omavalitsuses on kaks haldusüksust, selle pindala on 509 km2 ja elanike arv oli 2020. aastal 23 992 inimest. Elektrėnai omavalitsus moodustati 1999. aastal Trakai ja Kaišiadoryse rajooni asulatest. Rajoon koosneb järgmistest valdadest: Beižionysi, Elektrėnai, Gilučiai, Kazokiškėse, Kietaviškėse, Pastrėvysi, Semeliškėse ja Vievise vald. Suurim asula on halduskeskus Elektrėnai linn, teine linn omavalitsuses on Vievis. Omavalitsuse aladele jääb veel Semeliškėse alev. 2011. aasta seisuga oli elanike seas 83,42% leedulasi, 7,08% poolakaid, 5,86% venelasi, 1,16% valgevenelasi, 0,87% ukrainlasi, 0,15% tatarlasi ja 1,46% oli muid rahvusi. Omavalitsus jääb Dzūkija kõrgustikule. Suurim jõgi on loodepiiril voolav Neris, teine tähtsam jõgi on selle lisajõgi Strėva. Suuremad järved on Vievise järv ja Monis, selle territooriumile jääb ka Elektrėnai veehoidla. Osa omavalitsuse territooriumist kuulub Nerise regionaalparki, osa aga Trakai rahvusparki. Omavalitsuse administratiivhoone Alkase tamm Bražuolė tufipaljand Ausiutiškėse konglomeraat Paneriškėse tamm Musteniai rahn Aleksandriškėse kuusk Nuolatinių gyventojų skaičius metų pradžioje, vaadatud 12.02.2023. Elektrėnai omavalitsuse koduleht
Põualiblikas

Põualiblikas (Aporia crataegi) on põualibliklaste sugukonda põualiblika perekonda kuuluv liblikas. Aporia crataegi ♂ Aporia crataegi ♂ △ Aporia crataegi ♀ Aporia crataegi ♀ △ Naeriliblikas on levinud suuremas osas Euroopast, põhjas Skandinaavia lõunaosa ja Kesk-Soomeni. "Eesti päevaliblikad", lk 124 Põualiblikas andmebaasis eElurikkus
Harry Kellar

Harry Kellar (sünninimi Heinrich Kellar; 11. juuli 1849 Erie, Pennsylvania – 10. märts 1922 Los Angeles) oli ameerika mustkunstnik. Kellar sündis saksa emigrantide perekonnas. 16-aastaselt sai fakiir Isaiah Hughes'i abiliseks. Hiljem töötas koos vendade Davenportidega. Aastatel 1873–1875 tegi koos William Fayga eduka turnee Kesk- ja Lõuna-Ameerikasse. Kellar esines publiku ees kuni 1908. aastani; külastas lisaks Ameerikale ka Euroopat, Aasiat ja Austraaliat. Üks tema meeldejäävamaid illusiooninumbreid oli "Printsess Karnaci levitatsioon" (kopeeritud John Nevil Maskelyne'ilt).  Harry Kellar – pildid, videod ja helifailid Wikimedia Commonsis
Robert Heller

Robert Heller, ka Joseph Heller, (sünninimi William Henry Palmer; 1826 – 1878 Philadelphia) oli inglise mustkunstnik ja muusik. Heller sündis klaverimängija perekonnas. Jättis õpingud Kuninglikus Muusikaakadeemias pooleli, et pühendada end mustkunstile. Suureks eeskujuks oli prantsuse mustkunstnik Jean-Eugène Robert-Houdin (1805–1871), keda püüdis oma karjääri algul matkida, kuid edutult. Asus elama Ameerika Ühendriikidesse. Lõi uue lavakuju – muusikust mustkunstniku. Aastatel 1869–1875 esines suure eduga Ameerikas, Euroopas ja Aasias. Pärast edukat turneed jättis mustkunsti sinnapaika ja esines klaverimängijana. Suri 1878. aastal kopsupõletikku. A. Vadimov, M. Trivas. "Muistsetest maagidest tänapäeva illusionistideni". Eesti Raamat: Tallinn, 1971. Lk 106
Tallinna ülemine tuletorn

Tallinna sihi ülemine tuletorn (ka Punane majakas, Tallinna lõuna tuletorn) on tuletorn Tallinnas Lasnamäel. Tuletorn rajati 1835. aastal. Algselt oli see puitsõrestiktorn, mille asemele ehitati 1896. aastal kivist torn. Torni ülemine osa on must ja alumine valge. Sellel on eraldi laternaruum, mida ümbritseb rõdu. Laternaruumi kohal on metallvarras, mille küljes on väikesed tuule suunda näitavad vahendid. Tuletorni geograafilised koordinaadid on 59° 25′ 40″ N, 24° 48′ 20″ E. Asub Peterburi tee ja Pae tänava vahel. Aadress on Tuletorni tn 1 (varasem aadress Pae 16). On hästi nähtav nii Peterburi teelt kui ka Laagna teelt (viimase poole paistab ka tuli). Tallinna alumisest tuletornist asub 1,1 kilomeetrit lõunas. Tuletorn on rajatud merepinnast umbes 40 meetri kõrgusele, ka ehitis ise on 40 meetri kõrgune. Seega, tuli on merepinnast 80 meetrit kõrgemal. Tuletorn töötab iga päev ööpäev läbi. Tuli, mis töötab valgetel valgusdioodidel, põleb järgmise tsükliga: 5 kiiret vilkumist kestusega 0,3 sekundit, mille vahel on tuli varjutatud 0,4 sekundiks. Iga viie vilkumise järel on tuli kustutatud 1,9 sekundiks. Tuli on sihi alumise tuletorniga sünkroonitud ja moodustab sihi 159,1°. Tuli paistab laiemas sektoris (asimuut 139°–187,5°) 6 meremiili ning kitsamas sektoris (154,5–163,5°) 12,6 meremiili kaugusele. Varem põles valge 1 kW võimsusega hõõglambiga tuli järgmise tsükliga: 3 sekundit valge ja 3 sekundit pime. Laiemas sektoris (asimuudist 123,5° asimuudini 187,5°) paistis tuli 12 meremiili, kitsamas sektoris (157,1–161,1°) 23 meremiili kaugusele. 1983. aastal andis NSV Liit välja Tallinna tuletorniga postmargi. Tallinna alumine tuletorn Tallinna ülemine tuletorn navigatsioonimärkide andmekogus Tallinna sihttuletornid Lasnamäel veebiportaalis eestigiid.ee Liinituledel E8554.W põhinevate modulaarsete tuletornide eksperimendi rahvusvaheline kajastus[alaline kõdulink]. 7. veebruar 2006 Tallinna ülemine tuletorn navigatsioonimärkide andmekogus Tallinna ülemine tuletorn kultuurimälestiste riiklikus registris Josef Kats. "Majakad ja värvipimedus: kui Punane on tegelikult Valge" Lasnamäe leht, 16. november 2020
Wolf Messing

Wolf Grigorjevitš Messing (poola keeles Wolf Grigoriewicz Messing; vene keeles Вольф Григорьевич Мессинг; 10. september 1899 Góra Kalwaria, Varssavi kubermang – 8. november 1974 Moskva) oli Nõukogude Liidu meedium ja estraadikunstnik (mentalist). Messing sündis Poolas vaeses juudi perekonnas. Ta oli telepaatiliste võimetega selgeltnägija ja hüpnotiseerija. Pärast sakslaste sissetungi Poolasse 1939. aastal põgenes Nõukogude Liitu, kuhu jäi elu lõpuni. Esines estraadilaval. Ta on maetud Vostrjakovo kalmistule. 1971 – Vene NFSV teeneline kunstnik Lungina, Tatjana. "Wolf Messing: tõestisündinud lugu Venemaa suurimast sensitiivist". Tõlkinud Katrina Karu. Tallinn: Oceanic, 2016 (218 lk) ISBN 9789949960187  Wolf Messing – pildid, videod ja helifailid Wikimedia Commonsis
David Vunagi

David Okete Vuvuiri Vunagi (sündinud 5. septembril 1950) on Saalomoni Saarte endine anglikaani piiskop, alates 7. juulist 2019 Saalomoni Saarte kindralkuberner. Ta oli aastatel 2009–2015 Melaneesia peapiiskop ja Kesk-Melaneesia piiskopkonna piiskop. Ta on abielus ning tal on kolm last. Vunagi sündis 1950. aastal Samasodus Isabeli provintsis. Ta õppis 1968–1974 KGVI keskkoolis. 1976. aastal sai ta Fidžil Lõuna-Vaikse ookeani ülikoolist loodusteaduste kraadi, 1982. aastal Paapua Uus-Guinea ülikoolist magistrikraadi bioloogias. Enne preestriks hakkamist oli ta õpetaja KGVI riigikoolis ja Melaneesia anglikaani kiriku Selwyni kolledžis. 1990. aastal sai ta Uus-Meremaa Aucklandi St John's College'ist bakalaureusekraadi teoloogias. Ta oli 1992. aastal Saalomoni Saartel Piiskop Pattesoni teoloogiakolledži õppejõud. Ta kolis 1996. aastal Kanadasse, kus oli aastatel 1996–1998 Briti Columbias Uus-Westminsteri piiskopkonna St Anselmi valla abipreester. Ta lõpetas 1998. aastal Vancouveri teoloogiakooli magistrikraadiga. Kodumaale naasnult hakkas ta Ysabeli piiskopkonna preestriks. 1999. aastal hakkas ta uuesti tegelema haridusvaldkonnas ning töötas Selwyni kolledži direktorina. Temast sai 2000. aastal Melaneesia kiriku piirkondliku peakorteri misjonisekretär. Samal aastal valiti Vunagi Temotu piiskopkonna piiskopiks, ta püsis sellel kohal 2009. aastani. Ta pühitseti sisse 6. mail 2001. David Vunagi valiti 4. märtsil 2009 Honiaras Melaneesia kiriku peapiiskopiks, tema ametiaeg algas 31. mail 2009. Ta külastas 19.–23. aprillil 2010 Singapuris toimunud neljandat Globaal-Lõuna kokkutulekut ning 18.–20. juulil 2012 Globaal-Lõuna konverentsi Bangkokis. Ta lahkus ametist 6. septembril 2015, tseremoonia toimus Honiara St Barnabasi katedraalis ning seal osalesid üheksa Melaneesia anglikaani kiriku piiskoppi. Juunis 2019 sai temast uue Saalomoni Saarte kindralkuberneri ainukandidaat, ta astus ametisse 7. juulil 2019. https://www.thegazette.co.uk/notice/3378370 https://www.rulers.org/indexv.html List of small publications in the Archives of the Anglican Church of Melanesia (in the National Archives of Solomon Islands) lk 26. (vaadatud 25. august 2016) Anglican Church of Melanesia elects new Archbishop, 6 March 2009, Anglican Communion News Service "The Anglican Church of Melanesia has a new Archbishop, Global South Anglican Online, 9 March 2009". Originaali arhiivikoopia seisuga 24. juuli 2019. Vaadatud 27. aprillil 2020. "Communiqué of the Global South Primates Bangkok, Thailand, 20 July 2012, Global South Anglican Online, 21 July 2012". Originaali arhiivikoopia seisuga 24. juuli 2019. Vaadatud 27. aprillil 2020. Solomon Islands archbishop steps down, Anglican Ink, 10 September 2015
Marius Borg Høiby

Marius Borg Høiby (sündinud 13. jaanuaril 1997) on Norra kroonprintsessi Mette-Mariti ja tema endise elukaaslase Morten Borgi poeg. Tema bioloogiline isa on vanglas kokaiini ostmise tõttu[viide?]. Norra kroonprintsi Haakoni kasupojana ning printsess Ingrid Alexandra ja prints Sverre Magnuse poolvennana on ta Norra kuningliku perekonna liige. Marius ei kuulu Norra troonipärimisjärjekorda. Meedia on palju Mariusest rääkinud, kuid kroonprintsess on palunud austada poja privaatsust. Marius õpib Askeris tavakoolis. Marius Borg Høiby Norra kuningakoja koduleht (vaadatud 25. augustil 2013)
Saalomoni Saarte kindralkuberner

Saalomoni Saarte kindralkuberner on Saalomoni Saarte monarhi, kelleks praegu on Charles III, kohalik esindaja. Kuninganna ise riigis ei resideeri, kindralkuberner töötab riigis tema käsul. Kindralkuberneri ametiaja pikkus on viis aastat. Kuigi kindralkuberneril on märkimisväärseid eriõigusi, on ta igapäevapoliitikast suuresti eemal ning tegutseb pigem esindusisikuna. Saalomoni Saared on Rahvaste Ühenduse kuningriik ning pärast iseseisvumist 1978. aastal kehtestati Suurbritannia eeskujul põhiseaduslik monarhia. Enne iseseisvumist valitsesid saartel kohapeal kuberner ja täidesaatev nõukogu. Üldiselt esitab RÜ riikides kindralkuberneri riigi peaminister ning ametisse nimetab monarh, kuid Saalomoni Saartel esitab kindralkuberneri kandidatuuri parlament ning ametisse nimetab monarh. Kuigi kindralkuberneri valib parlament, on monarhil õigus tema ametissenimetamisest keelduda. Alates 7. juulist 2024 on Saalomoni Saarte kindralkuberner David Tiva Kapu. Saalomoni Saarte alaliste volinike ja kuberneride loend "LATE SIR GEORGE LEPPING IS MERITORIOUS STATESMAN: PM SOGAVARE". Solomon Islands Broadcasting Corporation. 31. detsember 2014. Originaali arhiivikoopia seisuga 26. august 2016. Vaadatud 24. august 2016. He served as the second Governor-General of Solomon Islands from 7th July 1988 to 6th July 1994.
Manasseh Sogavare

Manasseh Damukana Sogavare (sündinud 17. jaanuaril 1955) on Saalomoni Saarte poliitik, alates 24. aprillist 2019 Saalomoni Saarte peaminister. Ta oli peaminister ka aastatel 2000–2001, 2006–2007 ja 2014–2017. Enne peaministriks saamist oli ta 1997. aastast parlamendiliige Ida-Choiseuli valimisringkonnast. Ta on seitsmenda päeva adventist. Page on Sogavare at Solomon Islands Parliament website.
Saalomoni Saarte peaminister

Saalomoni Saarte peaminister on Saalomoni Saarte valitsusjuht ja tõenäoliselt rahvusparlamendi toetuse pälvinud erakonna või koalitsiooni juht. Alates 2. mai 2024 on ametis Jeremiah Manele. Saalomoni Saared on Rahvaste Ühenduse kuningriik, mille riigipeaks on parlamendi poolt valitud kindralkuberner, kes allub monarhile. Saalomoni Saarte peaministri residents on Honiaras asuv Punane Maja. Saalomoni Saarte asepeaminister Saalomoni Saarte kindralkuberner Saalomoni Saarte opositsiooniliider Iseseisvate Liikmete juht
Samuel Weymouth Tapley Seaton

Samuel Weymouth Tapley Seaton (28. juuli 1950 – 30. juuni 2023) oli Saint Kittsi ja Nevise advokaat, kes oli alates 19. maist 2015 kuni 31. jaanuarini 2023 Saint Kittsi ja Nevise kindralkuberner. Ta sai kindralkuberneri kohusetäitjaks 19. mail 2015, kui Edmund Lawrence tagasi astus. Elizabeth II nimetas ta 1. septembril 2015 peaminister Timothy Harrise ettepanekul ametlikult riigi kindralkuberneriks. "S. W. Tapley Seaton Appointed As Governor General:: The St. Kitts-Nevis Observer". www.thestkittsnevisobserver.com. Originaali arhiivikoopia seisuga 18. september 2015. Vaadatud 13. detsember 2015.
Ameerika Akustika Ühing

Ameerika Akustika Ühing (inglise keeles Acoustical Society of America, lühend ASA) on aastal 1929 asutatud rahvusvaheline teaduslik ühing, mille eesmärk on akustika alaste uute teadmiste ja nende teadmiste rakenduste edendamine ja levitamine. Ühing on peamiselt vabatahtlik, omades umbes 7500 liiget ja kaasates paljude asjatundjate huvi, pühendumust ja kaastööd. Ameerika Akustika Ühing avaldab mitmeid väljaandeid, milles jagatakse teadmisi akustika rakendamisest füüsikas, tehnikas, arhitektuuris, müra-uuringutes, okeanograafias, bioloogias, kõne ja kuulmise uuringutes, psühholoogias ja muusikas. Ühing annab välja järgmisi ajakirjuː Journal of the Acoustical Society of America (JASA) JASA Express Letters Proceedings of Meetings on Acoustics (POMA) Acoustics Today "Brand Adoption". Ameerika Akustika Ühing. "Acoustical Society of America home page". Ameerika Akustika Ühing. "Publications". Ameerika Akustika Ühing.
Saint Kittsi ja Nevise kindralkuberner

Saint Kittsi ja Nevise kindralkuberner on Saint Kittsi ja Nevise monarhi, kelleks on praegu Charles III, esindaja Saint Kittsi ja Nevise riigis. Kindralkuberner, kelleks on alates 19. maist 2015 Tapley Seaton, resideerib Basseterres Valitsuse Majas. Saint Christopheri koloniaaljuhtide loend Saint Kittsi ja Nevise peaministrite loend Saint Kittsi ja Nevise peaprokurör http://gg.gov.kn/history-of-government-house/
Timothy Harris

Timothy Sylvester Harris (sündinud 14. jaanuaril 1964) on Saint Kittsi ja Nevise poliitik, kes oli 18. veebruarist 2015 kuni 6. augustini 2022 Saint Kittsi ja Nevise peaminister. Ta oli aastatel 2001–2008 välisminister, 2008–2010 rahandusminister ja 2010–2013 põllumajandusminister. "Welcome cuopm.com - BlueHost.com". www.cuopm.com. Originaali arhiivikoopia seisuga 20. veebruar 2015. Vaadatud 22. märts 2019. St. Kitts & Nevis – Saint Kittsi ja Nevise valitsuse ametlik koduleht United Nations – Saint Kittsi ja Nevise esindus ÜRO juures
Saint Kittsi ja Nevise peaministrite loend

Siin on loetletud Saint Kittsi ja Nevise peaministreid. Saint Kittsi ja Nevise kindralkuberneride loend Nevise peaminister
Neville Cenac

Emmanuel Neville Cenac (sündinud 24. oktoobril 1939) on Saint Lucia poliitik, alates 12. jaanuarist 2018 Saint Lucia kindralkuberner. Ta oli aastatel 1987–1992 riigi välisminister ning aastatel 1992–1997 senati president. Aastal 2018 pälvis ta ordeni Order of St Michael and St George ja Saint Lucia ordeni. http://www.govt.lc/media.govt.lc/www/resources/publications/neville-cenac-cv-final--1-.pdf https://www.rulers.org/indexc1.html Parker, Benjamin. "Neville Cenac announced as St Lucia Governor-General". WIC News. "Honours and Awards". The Gazette. 18. jaanuar 2018. Vaadatud 22. jaanuar 2018. [1]
Saint Lucia kindralkuberner

Saint Lucia kindralkuberner on Saint Lucia monarhi, kelleks praegu on Charles III, esindaja Saint Lucias kohapeal. Kindralkuberner resideerib Valitsuse Majas. Kindralkuberneri institutsioon loodi, kui riik 22. veebruaril 1979 iseseisvus. Enne seda oli sarnastes ülesannetes Saint Lucia kuberner. Saint Lucia peaministrite loend Saint Lucia koloniaalkuberneride ja -haldurite loend Saint Lucia riigipea Saint Lucia kindralkuberneri büroo
Maria Gripe

Maria Gripe (25. juuli 1923 Vaxholm – 5. aprill 2007 Rönninge) oli Rootsi kirjanik, kelle looming on suunatud lastele ja noortele täiskasvanutele. Ta sündis Maja Stina Walterina Vaxholmis. Kuueaastaselt kolis ta koos perega Örebrosse. Pärast mõnd aastat seal koliti Stockholmi, kus Maria lõpetas gümnaasiumi ja õppis Stockholmi ülikoolis filosoofiat ja religioonilugu. Enamiku aja oma elust elas Maria Gripe Nyköpingis. 1946. aastal abiellus ta kunstnik Harald Gripega, kes on illustreerinud enamiku tema raamatuid. Tütar Camilla Gripe on samuti lastekirjanik ja tõlkija. Maria Gripe kirjutas 38 raamatut ja teda on tõlgitud paljudesse keeltesse, samuti on tema raamatuid dramatiseeritud ja nende alusel on tehtud filme. Tänapäeval loetakse teda Astrid Lindgreni kõrval olulisimate Skandinaavia lastekirjanike hulka. Ta on pälvinud mitu kirjandusauhinda, sealhulgas maineka Hans Christian Anderseni lastekirjanduspreemia 1974. aastal. Eesti keelde on tõlgitud kolm Maria Gripe raamatut: "Elvis Karlsson" (tõlkinud Vladimir Beekman, Tiritamm 2001) "Elvis! Elvis!" (tõlkinud Vladimir Beekman, Tiritamm 2002) "Sitasitikas lendab videvikus" (tõlkinud Mari Aidla, Varrak 2008) 1974 Hans Christian Anderseni lastekirjanduspreemia 1979 Doblougi preemia https://bonnierrights.se/contact/maria-gripe/ https://www.imdb.com/name/nm0342505/ https://www.ibby.org/index.php?id=273 Maria Gripe biograafia ja teosed Maria Gripe fantaasiakirjanduse portaalis fantasticfiction.com Maria Gripe portaalis IMDb
Jungide kursused

Jungide kursused ehk Jungide kool (Jung – junga) oli Eesti merejõudude juures tegutsenud õppevorm, mille lõpetamisel oli alaealistel kursantidel võimalik saada mereväe allohvitseriks ja omandada keskharidus. Jungide kursused algatati merejõududes vabadussõjajärgse demobilisatsiooniga tekkinud suure allohvitseride puuduse likvideerimiseks. Kursusele võeti 16–18-aastasi. Õppeasutus tegutses 31. oktoobrist 1922 kuni 1926. aastani ja selle lõpetas kaks lendu. 1930. aastatel moodustasid jungide kursuse lõpetanud merejõudude allohvitserkonna tuumiku. "Arhiivikoopia". Originaali arhiivikoopia seisuga 15. august 2020. Vaadatud 27. aprillil 2020.{{netiviide}}: CS1 hooldus: arhiivikoopia kasutusel pealkirjana (link) https://dea.digar.ee/cgi-bin/dea?a=d&d=kaja19281221-1.2.46&st=1&l=et https://issuu.com/sodur/docs/sodur0213/65 Taavi Urb: Eesti Merejõudude allohvitserid 1920–1939. 11. Jungide kursused
Jalas (aluspuu)

Jalas on kiiktooli, hälli, kiikhobuse vms. alt kumer aluspuu, mille peal vastav ese kõigub. [1] "Eesti keele seletav sõnaraamat" 2009, vaadatud 27.04.2020 Jalashäll, Muhu Muuseum
Allen Chastanet

Allen Michael Chastanet (sündinud 20. novembril 1960) on Saint Lucia ettevõtja ja poliitik. Ta oli 2016–2021 Saint Lucia peaminister. Ta juhib Ühendatud Tööliste Parteid ning esindab parlamendis Lõuna-Micoundi. Ta oli 2006–2011 Saint Lucia turismi- ja tsiviillennundusminister. Ta omandas 1979. aastal Kanadas Stansteadi kolledžis keskhariduse. Ta on lõpetanud Bishop'si ülikooli bakalaureusekraadiga ning American University magistrikraadiga. Chastenet on töötanud Air Jamaica turundus- ja müügiosakonna asepresidendina. Ta on Rodney Bays asuva külalistemaja Coco Palm Hotel tegevdirektor. Chastenet oli aastatel 2006–2011 turismi- ja tsiviillennundusminister ning kuulus Saint Lucia senatisse. Ta kandideeris 2011. aasta valimistel Soufrières, kuid ei osutunud valituks. Aastal 2013 valiti ta opositsioonierakonna Ühendatud Tööliste Partei juhiks. Chastanet kandideeris 2016. aasta valimistel Lõuna-Micoudis edukalt. Ta vannutati 7. juunil 2016 riigi peaministriks. Allen Chastaneti isa on ettevõtja. Tema abikaasa on vandeadvokaat, neil on kaks last. "Outspoken Chastanet takes up tourism". Caribbean360.com. 20. detsember 2006. Originaali arhiivikoopia seisuga 12. august 2016. Vaadatud 6. juuni 2016. "Chastanet accepts Caribbean Travel Personality of the Year award 'with". StLuciaWeek.com. 15. november 2009. Originaali arhiivikoopia seisuga 31. august 2013. Vaadatud 29. juuli 2013. "Chastanet Returns to Coco Palm". The St. Lucia Mirror. 16. veebruar 2013. Originaali arhiivikoopia seisuga 4. märts 2016. Vaadatud 29. juuli 2013. "Opposition party wins general election in St. Lucia". i-witness-news.com. 29. november 2011. Originaali arhiivikoopia seisuga 19. aprill 2012. Vaadatud 29. juuli 2013. "Chastanet Still In". The Voice. 11. mai 2013. Originaali arhiivikoopia seisuga 24. juuli 2013. Vaadatud 29. juuli 2013. "Chastenet new UWP leader in St Lucia". Nationnews.com. 29. juuli 2013. Originaali arhiivikoopia seisuga 1. august 2013. Vaadatud 29. juuli 2013. "UWP wins Saint Lucia elections". St. Lucia Times. 6. juuni 2016. Originaali arhiivikoopia seisuga 7. juuni 2016. Vaadatud 6. juuni 2016. "Allen Chastanet sworn in new St Lucia PM". Jamaica Observer. 7. juuni 2016. Originaali arhiivikoopia seisuga 8. juuni 2016. Vaadatud 7. juuni 2016. Brown, Jade (29. juuli 2015). "Michael Chastanet on qualifications saga". HTS Channel 4. "Happy birthday Digicel!". Jamaica Observer. 22. aprill 2002. Originaali arhiivikoopia seisuga 25. juuni 2016. Vaadatud 6. juuni 2016. "Political Atheist". St. Lucia Star. 5. august 2013. Vaadatud 6. juuni 2016.
Saint Lucia peaministrite loend

Siin on loetletud Saint Lucia peaministreid. Saint Lucia kindralkuberner "Office of the Prime Minister of Saint Lucia". web.archive.org. 25. juuni 2016. Originaali arhiivikoopia seisuga 25. juuni 2016. "Around the World; St. Lucia Premier Quits Over a Series of Strikes". The New York Times. 17. jaanuar 1982. Vaadatud 12. juunil 2018. "John Compton, Prime Minister of St. Lucia, dies at 82". International Herald Tribune. 8. september 2007. Vaadatud 28. veebruaril 2020. Charles, Jacqueline (7. juuni 2016). "Saint Lucia swears in new prime minister". Miami Herald. Miami Herald Media Company. Vaadatud 12. juunil 2018.
American Airlinesi lend 587

American Airlinesi lennu 587 traagiline õnnetus juhtus 12. novembril 2001, mil Airbus A300-605R tüüpi reisilennuk kukkus alla Belle Harbori elamurajooni New Yorgis. Lennuk alustas lendu John F. Kennedy rahvusvahelisest lennujaamast ja suundus Dominikaani Vabariigi Las Americanasi rahvusvahelisse lennujaama. Lennukis viibis 260 inimest: 2 pilooti, 7 meeskonnaliiget ja 251 reisijat. Kõik lennukis viibijad said surma, lisaks 5 maapealset töötajat. Lennuk saabus üks päev enne lennuõnnetust Costa Rica San Jose lennujaamast John F. Kennedy lennujaama. Õnnetusjuhtumi järgses vestluses ütlesid piloodid, kes tõid selle lennuki lennujaama, et lend oli sujuv ja probleeme ei esinenud. Lennuõnnetuse päeva hommikul kell 06.14 saabus tööle kapten Edward States ja kell 06.30 esimene ohvitser Sten Molin. Lennueelse kontrolli käigus leidsid piloodid, et pitch trim’i ja yaw damper’i süsteemid ei toimi korrektselt. Lennuki peale saadeti kaks tehnikut, kes kontrollisid automaatset lennusüsteemi kontrolli (AFS), mis ei tuvastanud ühtegi probleemi. Hiljem tehnikud lähtestasid ja kontrollisid, kuid süsteem toimis intsidentideta. Kell 09.01 sai lend 587 loa liikuda lennurajale 31L. Japan Airlinesi lend 47 (Boeing 747-400) sai kell 09.06 samuti loa liikuda rajale. Paar minutit hiljem võeti American Airlinesi pilootidega ühendust, et nad sõidaksid lennu 47 järel stardirajani välja. Lennuraja ääres seistes kontrollis esimene ohvitser lennuki tüüri. Selgus, et kõik toimis. Kell 09.11 sai Boeing 747-400 loa stardiks. Samal ajal hoiatas lennujuht lendu 587, et Japan Airlinesi lennu järel oli tekkinud keerisjälg (õhukeeris) ja et nad takseeriks end lennurajale 31L valmis. Kell 09.13 startis lennuk ja sai käsu tõusta 5000 jalani ja hiljem 13 000 jalani. Tõustes lennukõrguseni hakkas kapten tundma märke, et keerisjälg ei olnud nende eest kadunud. Sellest väljumiseks üritas esimene ohvitser pedaalidega tüüri liigutada paremale ja vasakule, kuid kell 09.16 käis kõva mütsatus. Paugu tagajärjel oli vertikaalstabilisaator lennuki küljest ära murdunud. Enne kokkupõrget maaga eraldusid mõlemad lennuki mootorid tugevate jõudude tõttu. Kõik lennukis viibinud 251 reisijat ja 9 meeskonnaliiget hukkusid õnnetuses ja need on kajastatud tabelis 1. Lisaks said 5 maapeal viibinud inimest surma. Tabel 1. Hukkunud reisijate arvud "In-Flight Separation of Vertical Stabilizer American Airlines Flight 587 Airbus Industrie A300-605R, N14053 Belle Harbor, New York November 12, 2001" (PDF). {{cite journal}}: viitemall journal nõuab parameetrit |journal= (juhend) Vidoli, Giovanna M.; Mundorff, Amy Z. (1. aprill 2012). "Victim Fragmentation Patterns and Seat Location Supplements Crash Data: American Airlines Flight 587". Aviation, Space, and Environmental Medicine. 83 (4): 412–417. DOI:10.3357/asem.3155.2012. ISSN 0095-6562.